《城隅有一士》
元代·杨弘道

南山一何高，北渚青茫茫。可怜佳丽地，荆棘三十霜。

芟夷营大佳，列肆来群商。倡优日歌舞，鞍马照地光。

城隅有一士，垝垣缭茅堂。习坎失生理，家人知义方。

貌言外卑逊，节行中贞刚。荒凉众所弃，上帝歆其香。

作者简介：淄川人，字叔能，号素庵。气高古，不事举业，磊落有大志。文章极自得之趣。有《小亨集》。